3BB สนับสนุนอินเทอร์เน็ต “ทีมแพทย์ชนบท” ปฏิบัติการสู้โควิด
3BB สนับสนุนอินเทอร์เน็ต จำนวน 32 ชุด ให้กับ “ทีมแพทย์ชนบท” ปฏิบัติการสู้โควิด
3BB สนับสนุนอินเทอร์เน็ต จำนวน 32 ชุด ให้กับ “ทีมแพทย์ชนบท” ปฏิบัติการสู้โควิด
5 ส.ค. 2564

นางพิรุณ จินดาประเสริฐ  Vice President  บริษัท ทริปเปิลที บรอดแบนด์ จำกัด (มหาชน) หรือ 3BB กล่าวว่า บริษัทฯ ยินดีและพร้อมให้การสนับสนุนการปฏิบัติหน้าที่ของทุกฝ่าย โดยในครั้งนี้เป็นการมอบอินเทอร์เน็ต จำนวน 32 ชุด ให้กับคณะแพทย์ชนบท และทีมงาน ใช้ในการติดต่อสื่อสาร ประจำจุดคัดกรองและการตรวจหาเชื้อโควิด-19 เชิงรุก ในเขตกรุงเทพฯ และปริมณฑล
โดยมีนายแพทย์สุวัฒน์ วิริยพงษ์สุกิจ  ผู้อำนวยการโรงพยาบาลสมเด็จพระบรมราชินีนาถ ณ อำเภอนาทวี จังหวัดสงขลา อดีตประธานชมรมแพทย์ชนบท เป็นผู้รับมอบ
“ทีมปฏิบัติการป้องกันและแก้ปัญหาโควิด-19 เชิงรุก หรือ CCRT มีความสำคัญในการช่วยควบคุมสถานการณ์การระบาดในพื้นที่ กรุงเทพฯ และปริมณฑล โดยทำการตรวจคัดกรองหาผู้ติดเชื้อในชุมชน ด้วยชุดตรวจ Antigen Test Kit (ATK) หากพบการติดเชื้อจะทำการคัดแยก เพื่อเข้าสู่กระบวนการรักษาตามขั้นตอน ลดการแพร่กระจาย เป็นวงกว้าง ในแต่ละชุมชน รวมถึงการอำนวยความสะดวกฉีดวัคซีนให้กับกลุ่มเปราะบางในชุมชน เช่น ผู้สูงอายุ ผู้ป่วยติดเตียง ผู้พิการ ทั้งนี้ได้กล่าวขอบคุณ 3BB ที่ได้ช่วยสนับสนุนอินเทอร์เน็ตสำหรับภารกิจ ในครั้งนี้” นายแพทย์สุวัฒน์ กล่าว